b"\n_START_ARTICLE_\nVentilador\n_START_PARAGRAPH_\nUn ventilador \xc3\xa9s una m\xc3\xa0quina per a agitar o moure aire o gas. B\xc3\xa0sicament crea un corrent d'aire movent unes paletes o \xc3\xa0leps. Fou inventat en 1882 pel nord-americ\xc3\xa0 Schuyler S. Wheeler. S'utilitza per a despla\xc3\xa7ar aire o gas d'un lloc a un altre, dintre o entre espais, per a motius industrials o \xc3\xbas residencial, per a ventilaci\xc3\xb3 o per a augmentar la circulaci\xc3\xb3 d'aire en un espai habitat, b\xc3\xa0sicament per a refrescar.\n_START_SECTION_\n\xc3\x9as i funcionament\n_START_PARAGRAPH_\nEn energia, els ventiladors s'usen principalment per a produir moviment de gasos d'un punt a un altre; \xc3\xa9s possible que la conducci\xc3\xb3 del propi gas sigui l'essencial, per\xc3\xb2 tamb\xc3\xa9 en molts casos, el gas actua nom\xc3\xa9s com mitj\xc3\xa0 de transport de calor, humitat, etc.; o de material s\xc3\xb2lid, com cendres, p\xc3\xb3lvores, etc. Entre els ventiladors i compressors existeixen difer\xc3\xa8ncies. L'objecte fonamental dels primers \xc3\xa9s moure un flux de gas, sovint en grans quantitats, per\xc3\xb2 a baixes pressions; mentre que els segons estan dissenyats principalment per a produir grans i fluxos de gas relativament petits. _NEWLINE_En el cas dels ventiladors, l'augment de pressi\xc3\xb3 \xc3\xa9s generalment tan insignificant comparat amb la pressi\xc3\xb3 absoluta del gas, que la densitat d'aquest pot considerar-se in alterada durant el proc\xc3\xa9s de l'operaci\xc3\xb3; d'aquesta manera, el gas es considera incompressible com si an\xc3\xa9s un l\xc3\xadquid. Per tant en principi no hi ha difer\xc3\xa8ncia entre la forma d'operaci\xc3\xb3 d'un ventilador i d'una bomba de construcci\xc3\xb3 similar, el que significa que matem\xc3\xa0ticament es poden tractar en forma similar. Tamb\xc3\xa9 de forma secund\xc3\xa0ria, s'utilitza el ventilador juntament amb un dissipador o un radiador per a augmentar la transfer\xc3\xa8ncia de calor entre un s\xc3\xb2lid i l'aire, b\xc3\xa9 per a refrigerar, b\xc3\xa9 per a escalfar qualsevol dels dos elements en contacte."